b"\n_START_ARTICLE_\nHomer A. Jack\n_START_SECTION_\nOppvekst og utdannelse\n_START_PARAGRAPH_\nJack var det eneste barnet til to foreldre som var aktive sosialister og fritenkere. Besteforeldrene hans hadde flyttet til USA fra Sentral- og \xc3\x98st-Europa for \xc3\xa5 unnslippe undertrykkelse og fattigdom. Han m\xc3\xb8tte Esther Rhys Williams p\xc3\xa5 Munroe High School p\xc3\xa5 begynnelsen av 1930-tallet, og de giftet seg i 1939. Sammen fikk de to barn. Ekteskapet endte i skilsmisse p\xc3\xa5 begynnelsen av 70-tallet._NEWLINE_I 1940 tok han en Ph.D. i biologi ved Cornell University, og bestemte seg for \xc3\xa5 g\xc3\xa5 inn i det unitariske presteskapet. I 1944 gikk han ut fra Meadville Theological School i Chicago.\n_START_SECTION_\nVirke\n_START_PARAGRAPH_\nI Chicago ledet Jack demonstrasjoner og annet arbeid for \xc3\xa5 forhindre USA fra \xc3\xa5 g\xc3\xa5 inn i andre verdenskrig. Han jobbet ogs\xc3\xa5 mot rasesegregeringen. Han var bidro til publikasjonen No-War News og Fellowship of Reconciliation og var med p\xc3\xa5 \xc3\xa5 organisere en antikrigs sit-in i 1942 og anti-segregasjonsaksjonen Journey of Reconciliation._NEWLINE_Fra 1942 til -42 jobbet han som unitarisk prest i Lawrence, Kansas, hvor han protesterte mot Lawerences syn p\xc3\xa5 svarte og arbeiderretter. Han ledet Chicago Council Against Racial and Religious Discrimination fra 1943 til 1948, f\xc3\xb8r han i perioden 1948 til 1959 var prest for den unitariske menigheten i Evanston, Illinois._NEWLINE_Jack var med p\xc3\xa5 \xc3\xa5 grunnlegge, og var direkt\xc3\xb8r for American Committee on Africa fra 1959 til 1960, var medgrunnlegger og direkt\xc3\xb8r for Congress of Racial Equality og National Committee for a Sane Nuclear Policy (SANE) fra 1960 til 1964, og ledet avdelingen for sosialt ansvar i Unitarian Universalist Association i Boston fra 1964 til 1970. Fra 1956 og fram til Martin Luther King jr.s d\xc3\xb8d, jobbet King og Jack periodevis sammen.Fra 1970 til 1983 var han generalsekret\xc3\xa6r for World Conference of Religions for Peace i New York. Samtidig, fra 1973 til 1984, ledet han Non-Governmental Organization Committee on Disarmament i FN-hovedkvareret, og han var sentral da FN vedtok en deklarasjon om \xc3\xa5 gj\xc3\xb8re slutt p\xc3\xa5 alle former for diskriminering basert p\xc3\xa5 religion i 1981. Han giftet seg ogs\xc3\xa5 p\xc3\xa5 nytt, n\xc3\xa5 med den tyske kvekeren Ingebord Belk._NEWLINE_I 1984 begynte han \xc3\xa5 jobbe som prest igjen, denne gangen i Winnetka, Illinois. Denne jobben hadde han fram til 1989, samme \xc3\xa5r som han ble tildelt Niwano-prisen for arbeidet sitt med menneskerettigheter, nedrustning av konvensjonelle- og atomv\xc3\xa5pen og interreligi\xc3\xb8st samarbeid.\n_START_SECTION_\nAlderdom\n_START_PARAGRAPH_\nP\xc3\xa5\xc3\xa5 slutten av 1980-tallet trakk han seg tilbake fra offisielle posisjoner og flyttet til Swarthmore, Pennsylvania, hvor han skrev to b\xc3\xb8ker og fortsatte \xc3\xa5 v\xc3\xa6re aktiv i ulike freds- og menneskerettighetsorganisasjoner. Han d\xc3\xb8de av kreft i Swarthmore i 1993. Jacks selvbiografi, Homer's Odyssey: My Quest for Peace and Justice, ble utgitt posthumt i 1996."